
Hőmérséklet érzékelők sebességének és pontosságának vizsgálata, valamint alkalmazása hősziget mérésére

Számtalan eszközben alkalmazunk különféle elven működő hőmérséklet érzékelőket. Legtöbbször lassan változó hőmérsékleteket kell figyelembe venni mérnöki alkalmazásainkban, gondoljunk csak egyszerű termosztátra vagy éppen bojlerre. Vannak azonban különleges feladatok, amikben a sebesség vagy a pontosan vagy mindkettő kiemelten fontos mérési szempontok. Ilyen például, amikor gyorsan mozgó járművön elhelyezett eszközzel kell a környezeti hőmérsékletet mérni vagy kémiai folyamatok lezajlása során szükséges parányi hőmérséklet változásokat észlelni. Dolgozatomban többféle elven működő hőmérséklet szenzort vizsgálok meg pontosság és sebesség szempontjából. A kísérletek során egy általam készített mérőrendszert alkalmazok. Kitérek az érzékelők elvi működésére és azok fizikai korlátaira is, valamint alkalmazási példaként bemutatom a hősziget mérést és annak fontosságát városainkban.



